proxectonos/corpus_dominio_legal_administrativo_tmp huggingface dataset:
DECRETO 305/1998, do 6 de novembro, polo que se declara de utilidade pública e urxente execución a concentración parcelaria da zona de Niñodaguia (Baltar-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 19/11/1998

A parroquia de Niñodaguia, que pertence ó concello de Baltar, está situada ó sur da provincia de Ourense, resultando afectada pola concentración parcelaria aproximadamente 550 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de
valoración das posibilidades que ofrece a zona para incrementa-lo rendemento dos recursos agropecuarios, do que se deduce a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Niñodaguia (Baltar-Ourense).
Artigo 2º
O perímetro da zona será, en principio, o correspondente á totalidade dos terreos da parroquia de Niñodaguia. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
Cástor Gago Álvarez
Conselleiro de Agricultura, Gandería e Política Agroalimentaria
10337
DECRETO 304/1998, do 6 de novembro, polo que se declara de utilidade pública e urxente execución a concentración parcelaria da zona Lois-Monte de Ribadumia (Ribadumia-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 19/11/1998

As parroquias de Lois, Ribadumia, Barrantes, Sisán, Leiro e Besomaña, que pertencen ó concello de Ribadumia, están situadas ó oeste da provincia de Pontevedra, resultando afectadas pola concentración parcelaria aproximadamente 750 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, do que se deduce a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Lois-Monte de Ribadumia (Ribadumia-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de Lois, e a parte de monte sen concentrar das parroquias de Ribadumia, Barrantes, Sisán, Leiro e Besomaña. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinala o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación deste decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
Cástor Gago Álvarez
Conselleiro de Agricultura, Gandería e Política Agroalimentaria
10336
ORDE do 29 de outubro de 1998 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 25/11/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 29 de outubro de 1998.
José María Hernández Cochón
Conselleiro de Sanidade e Servicios Sociais
ANEXO I
-Normativa de policía sanitaria mortuoria (en galego): 320 pesetas.-O Parkinson. Guía da enfermidade de Parkinson: 696 pesetas.-Estrés e inmunidade: 1.978 pesetas.-La implantación en España de la clasificación internacional de enfermedades 10ª revisión (CIE-10ª REV): 2.000 pesetas.
10274
DECRETO 317/1998, do 20 de novembro, polo que se dispón que cese, Ana María Gallego Castro, como directora xeral do Servicio Galego de Promoción da Igualdade do Home e da Muller.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 23/11/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día vinte de novembro de mil novecentos noventa e oito,
DISPOÑO:
Que cese, por petición propia, por pasar a outro destino, Ana María Gallego Castro, como directora xeral do Servicio Galego de Promoción da Igualdade do Home e da Muller, agradecéndolle os servicios prestados.
Santiago de Compostela, vinte de novembro de mil novecentos noventa e oito.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego, Muller e Xuventude
10708
CORRECCIÓN de erros.-Resolución do 5 de novembro de 1998 pola que se convocan cursos en colaboración coa Consellería de Agricultura, Gandería e Política Agroalimentaria.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 23/11/1998

Advertindo erro na devandita resolución, publicada no DOG número 224, do 18 de novembro de 1998, é necesario efectua-la seguinte corrección:
Na páxina 12.389, no curso de xestión informática en producción e sanidade animal, dirixido ó persoal auxiliar, no punto 3. Criterios de selección; onde di: «veterinarios»; debe dicir: «traballadores».
10556
DECRETO 318/1998, do 20 de novembro, polo que se nomea directora xeral do Servicio Galego de Promoción da Igualdade do Home e da Muller, a Aurora Montes Santa-Olalla.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 23/11/1998

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día vinte de novembro de mil novecentos noventa e oito.
Nomeo a Aurora Montes Santa-Olalla, directora xeral do Servicio Galego de Promoción da Igualdade do Home e da Muller.
Santiago de Compostela, vinte de novembro de mil novecentos noventa e oito.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego, Muller e Xuventude
10558
ORDE do 19 de novembro de 1998 pola que se nomean os membros do xurado do Premio Eugenio Montero Ríos de Investigación Social e do Premio para Investigadores Mozos (área de ciencias sociais), correspondente ós Premios Galicia de Investigación 1998.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/11/1998

A orde da Consellería da Presidencia e Administración Pública do 5 de setembro de 1998 (DOG do 17 de setembro), convoca o Premio Eugenio Montero Ríos de Investigación Social e o Premio para Investigadores Mozos (área de ciencias sociais), correspondentes ós Premios Galicia de Investigación 1998.
Na base sexta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede,
DISPÓN:
Artigo único.-Nomear membros do xurado do Premio Eugenio Montero Ríos de Investigación Social e do Premio para Investigadores Mozos (área de ciencias sociais), correspondentes ós Premios Galicia de Investigación 1998, as persoas que a seguir se relacionan:
Presidente: José Luis Suárez-Llanos Gómez, catedrático de dereito mercantil e presidente do Consello Económico e Social de Galicia.
Vocais:
Agustín Dosil Maceira, catedrático de psicoloxía evolutiva e da educación.
Manuel Fernández Areal, catedrático de xornalismo e decano da Facultade de Ciencias Sociais de Pontevedra.
Javier Gárate Castro, catedrático de dereito do traballo e da seguridade social e decano da Facultade de Dereito de Santiago de Compostela.
José Antonio García Caridad, presidente do Consello Consultivo de Galicia e presidente da Academia Galega de Xurisprudencia e Lexislación.
Jesús Martínez Girón, catedrático de dereito do traballo e seguridade social.
José Luis Veira Veira, catedrático de socioloxía.
Secretario: Benito R. Fernández Rodríguez, xefe do Servicio de Promoción Xeral de Investigación da Secretaría Xeral de Investigación e Desenvolvemento que actuará con voz pero sen voto.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de novembro de 1998.
Dositeo Rodríguez Rodríguez
Conselleiro da Presidencia e Administración Pública
Secretario Xeral de Investigación e Desenvolvemento
10349
DECRETO 337/1998, do 12 de novembro, polo que se declara a urxente ocupación, para efectos de expropiación forzosa, polo Concello de Cerceda (A Coruña), dos bens e dereitos necesarios para a realización das obras do proxecto de ampliación do depósito de residuos sólidos urbanos A Areosa-Queixas-Cerceda.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/11/1998

O Concello de Cerceda (A Coruña), en sesión celebrada o día 25 de xuño de 1998, aprobou o proxecto de ampliación do depósito de residuos sólidos urba
nos, A Areosa-Queixas-Cerceda e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O Concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 5 de outubro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de outubro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o depósito temporal de residuos sólidos urbanos de Sogama en Cerceda está a punto de encherse na fase que actualmente se encontra en explotación, e dado o ritmo crecente de afluencia dos residuos sólidos urbanos procedentes de municipios con problemas puntuais, faise imprescindible comeza-la realización das obras de ampliación coa maior urxencia posible para non interrompe-lo servicio público de xestión dos residuos dos municipios que utilizan o depósito temporal, o que sen dúbida levaría consigo graves consecuencias para eles.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de novembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Cerceda (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación do depósito de residuos sólidos urbanos, A Areosa-Queixas-Cerceda.
Santiago de Compostela, doce de novembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10702
DECRETO 338/1998, do 12 de novembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 15 R.V.L. 97, A Pastoriza, de alargamento e mellora da estrada provincial Viveiro-Meira, pasando pola Pastoriza, Reigosa, p.k. 1,500 a 2,500.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/11/1998

A Deputación Provincial de Lugo, en sesión celebrada o día 7 de novembro de 1997, aprobou o proxecto 15 R.V.L. 97 A Pastoriza, de alargamento e mellora da estrada Viveiro-Meira, pola Pastoriza a Reigosa, p.k. 1,500 a 2,500 e na sesión celebrada o día 25 de maio de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 15 de setembro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de outubro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun Programa de Cooperación Económica Local e os terreos precísanse para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de novembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para efecto e necesarios para a execución
das obras do proxecto 15 R.V.L. 97 de alargamento e mellora da estrada Viveiro-Meira pasando pola Pastoriza e Reigosa, p.k. 1,500 a 2,500.
Santiago de Compostela, doce de novembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
10703
RESOLUCIÓN do 20 de novembro de 1998 pola que se resolve o concurso público para a concesión de bolsas para a asistencia a congresos, simposios, seminarios ou cursos monográficos para investigadores non vinculados ás universidades galegas, convocado pola Orde do 5 de setembro de 1998 (DOG do 17 de setembro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/11/1998

Por Orde do 5 de setembro de 1998 (DOG do 17 de setembro), convocaranse bolsas para a asistencia a congresos, simposios, seminarios ou cursos monográficos para investigadores non vinculados ás universidades galegas.
As solicitudes admitidas para participar neste concurso foron estudiadas pola Comisión de Selección de Investigación creada por Decreto 37/1998 do 30 de xaneiro (DOG do 6 de febreiro) e orde da Consellería da Presidencia e Administración Pública do 21 de abril de 1998 (DOG do 12 de maio), que elaborou a correspondente proposta de resolución.
En consecuencia, atendendo á citada proposta, esta secretaría xeral
RESOLVE:
Primeiro.-Concederlles axudas para a asistencia a congresos, simposios, seminarios ou cursos monográficos ás persoas que se relacionan no anexo a esta resolución e na contía que se especifica.
Segundo.-As subvencións de que se trata faranse efectivas mediante libramento único e directo ós beneficiarios sempre que cumpran os requisitos establecidos no punto 6 das bases da convocatoria.
Terceiro.-A inobservancia por parte dos beneficiarios de calquera das bases establecidas na orde de convocatoria, do 5 de setembro de 1998, suporá a perda do dereito a percibi-la subvención correspondente.
Cuarto.-Contra esta resolución poderán os interesados interpoñer recurso ordinario ante o conselleiro da Presidencia e Administración Pública no prazo dun mes contado a partir do día seguinte ó da súa data de publicación no DOG, de acordo co disposto nos artigos 114 e seguintes da Lei 30/1992,
de réxime xurídico das administracións públicas e do procedemento administrativo común.
Disposición derradeira
Esta presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de novembro de 1998.
Miguel A. Ríos Fernández
Secretario xeral de Investigación
e Desenvolvemento
ANEXO
Apelidos e nome
Sede do evento
Axuda
(ptas.)
García Rodríguez José Francisco
Granada (España)
60.000
Figueras Huerta Antonio
Weymouth (Reino Unido)
85.000
Novoa García Beatriz
Weymouth (Reino Unido)
85.000
Piñeiro González Carmen
Lugo (España)
20.000
Alonso Santos Margarita
Coímbra (Portugal)
55.000
Díaz Pereira Almudena
Málaga (España)
60.000
Aubourg Martínez Santiago Pedro
Lugo (España)
20.000
Pérez Rodríguez Guillermo Andrés
Segovia (España)
55.000
Valcárcel Juárez Víctor
Segovia (España)
55.000
Aguín Casal Olga María
Salamanca (España)
50.000
González Moraleja Julio
Granada (España)
60.000
González González Ángel Francisco
Cascais (Portugal)
55.000
Pastoriza Enríquez Laura
Karlsruhe (Alemania)
85.000
Rodríguez Hernández Francisco José
Madrid (España)
50.000
10927
ORDE do 10 de novembro de 1998 pola que se aproba a inscrición de bibliotecas no Rexistro de Bibliotecas de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 30/11/1998

Vista a proposta do director xeral de Promoción Cultural, de conformidade co establecido no artigo 4 da Orde do 4 de abril de 1995 (DOG nº 99 do 25 de maio), pola que se desenvolve o funcionamento do Rexistro de Bibliotecas de Galicia,
RESOLVO:
Aproba-la inscrición no Rexistro de Bibliotecas de Galicia dos centros que se relacionan no anexo comezando pola Biblioteca Pública Municipal de Cariño (A Coruña), e rematando pola Axencia de Lectura Municipal de Dena-Meaño (Pontevedra).
Santiago de Compostela, 10 de novembro de 1998.
Jesús Pérez Varela
Conselleiro de Cultura, Comunicación Social e Turismo
ANEXO
Biblioteca Pública Municipal de Cariño (A Coruña).
Biblioteca Pública Municipal do Ézaro-Dumbría (A Coruña).
Biblioteca Pública Municipal «Salgado Toimil» de Foz (Lugo).
Biblioteca Pública Municipal de Xermade (Lugo).
Biblioteca Pública Municipal de Muíños (Ourense).
Biblioteca Pública Municipal de Campelo-Poio (Pontevedra).
Biblioteca Pública Municipal de Mondariz-Balneario (Pontevedra).
Biblioteca Pública Municipal «Neira Vilas» de Vila de Cruces (Pontevedra).
Biblioteca Pública Municipal da Estrada (Pontevedra).
Biblioteca Pública Municipal do Rosal (Pontevedra).
Biblioteca Pública Municipal de Forcarei (Pontevedra).
Biblioteca Pública Municipal de Ponte Caldelas (Pontevedra).
Biblioteca Pública Municipal de Soutelo de Montes de Montes-Forcarei (Pontevedra).
Axencia de Lectura Municipal de Carnota (A Coruña).
Axencia de Lectura Municipal de Dumbría (A Coruña).
Axencia de Lectura Municipal de Oseiro-Arteixo (A Coruña).
Axencia de Lectura Municipal das Covas-Meaño (Pontevedra).
Axencia de Lectura Municipal de Dena-Meaño (Pontevedra).
10714
ORDE do 17 de novembro de 1998 pola que se resolve a convocatoria de bolsas para a realización de teses de doutoramento en temas de investigación mariña.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 30/11/1998

Por Orde do 7 de agosto de 1998 (DOG do 20 de agosto, corrección de erros DOG do 26 de agosto) convocáronse bolsas para a realización de teses de doutoramento en temas de investigación mariña.
Por resolución da Dirección Xeral de Formación Pesqueira e Investigación, do 29 de outubro de 1998, e de conformidade coa base sexta, fíxose pública a relación provisional de beneficiarios das mencionadas bolsas. Na alínea segunda da dita resolución fixábase un prazo de dez días contados a partir do seguinte ó da súa publicación co fin de que os interesados, de se-lo caso, formulasen as reclamacións oportunas.
Rematado este prazo e sen que houbese ningunha reclamación, esta consellería, de acordo coa proposta de resolución elaborada pola comisión de selección das bolsas para a realización de teses de doutoramento en temas de investigación mariña
DISPÓN:
Artigo 1º
Acórdase concederlles unha bolsa para a realización de teses de doutoramento en temas de investigación mariña ás persoas que a continuación se relacionan:
Tema: «Acumulación de ficotoxinas productoras de PSP, ASP e DSP en moluscos bivalvos», Rafael Iniesta Soto, DNI 36.136.878-Z.
Tema: «Ecoloxía larvaria do percebe», Gonzalo Macho Rivero, DNI 36.133.015-S.
Tema: «Patoloxía do berberecho», David Iglesias Estepa, DNI 33.296.106-H.
Tema: «Estudio da bioloxía de Dinophysis e da súa producción de toxinas», Silvia María Díaz Prado, DNI 32.823.979-N.
E nomear como suplentes a:
Antonio Gómez Rodríguez, DNI 44.809.631-L.
Almudena Carballo Alonso, DNI 36.081.451-V.
Carlos Cariño Álvarez, DNI 36.120.412-Q.
Ana Mª Abal Paradela, DNI 76.996.139-M.
Artigo 2º
Os bolseiros deberán formaliza-la súa adscrición nun prazo de dez días desde a publicación desta orde no Diario Oficial de Galicia; de non facelo, perderán a bolsa e procederase a cubri-las vacantes cos suplentes nomeados pola comisión de selección.
Artigo 3º
A inobservancia por parte dos beneficiarios de calquera das bases establecidas na orde de convocatoria do 7 de agosto de 1998 suporá a perda do dereito a percibi-la axuda correspondente.
Artigo 4º
Esta disposición ponlle fin á vía administrativa segundo o disposto no artigo 109 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de novembro de 1998.
P.D. (Orde 17-12-1997,
DOG número 246, do 22 de decembro)
Juan José Álvarez Pérez
Secretario xeral da Consellería de Pesca,
Marisqueo e Acuicultura
10701
ORDE do 24 de novembro de 1998 pola que se amplía o prazo de presentación de solicitudes de axuda no marco da Orde do 31 de marzo de 1998 de Iniciativa PEME de Desenvolvemento Empresarial.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/11/1998

A orde da Consellería de Economía e Facenda do 31 de marzo de 1998 (DOG nº 81, do 29 de abril) que desenvolve no ámbito da Comunidade Autónoma de Galicia as bases reguladoras das axudas previstas no Real decreto 937/1997, do 20 de xuño, e realiza a súa convocatoria para 1998, estableceu o 30 de xuño de 1998 como prazo final de presentación de solicitudes. O dito prazo foi ampliado ata o 30 de outubro de 1998 mediante a Orde do 30 de xuño de 1998 (DOG nº 130, do 8 de xullo) e posteriormente ata o 30 de novembro de 1998 mediante a Orde do 23 de outubro de 1998 (DOG nº 210, do 20 de outubro).
En tanto exista crédito orzamentario suficiente, estímase conveniente da-la oportunidade de acollerse ós beneficiarios deste programa de axudas a todos aqueles posibles beneficiarios que cumpran os requisitos establecidos nas bases da convocatoria.
Por todo o exposto,
DISPOÑO:
Artigo único.-Amplíase ata o 30 de decembro de 1998 o prazo para a presentación de solicitudes de
axuda ó abeiro do programa Iniciativa PEME de Desenvolvemento Empresarial convocado mediante a orde da Consellería de Economía e Facenda do 31 de marzo de 1998.
A concesión das axudas solicitadas condiciónase á existencia de crédito orzamentario suficiente.
Santiago de Compostela, 24 de novembro de 1998.
José Antonio Orza Fernández
Conselleiro de Economía e Facenda
10450
RESOLUCIÓN do 30 de outubro de 1998 pola que se dispón a publicación da ampliación da oferta de emprego público do ano 1998 (Resolución do 29 de abril de 1998, DOG do 24 de xuño), do persoal de administración e servicios da Universidade de Santiago de Compostela.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 24/11/1998

O artigo 18 da Lei 30/1984, de reforma da función pública modificado pola Lei 22/1993, do 29 de decembro, de medidas fiscais, reforma do réxime xurídico da función pública e da protección por desemprego, e 29 da Lei 4/1988, da función pública de Galicia, modificado pola Lei 3/1995, do 10 de abril, establecen que os postos de traballo dotados orzamentariamente que non poidan ser cubertos cos efectivos de persoal existentes constitúen a oferta de emprego público de cada Administración.
Tendo en conta a proposta da xerencia da universidade, unha vez consultados os órganos de representación do persoal funcionario, a ampliación da oferta de emprego público foi aprobada pola Xunta de Goberno e o Consello Social desta universidade, nas súas sesións do 22 e o 30 de setembro respectivamente.
O rector resolve:
En cumprimento do disposto no artigo 146 e seguintes dos estatutos da universidade, no artigo 15 da Lei 22/1993, do 29 de decembro, que modifica o 18 da Lei 30/1984, do 2 de agosto, e no artigo 7 da Lei 3/1995, do 10 de abril, que modifica o artigo 29 da Lei 4/1988, do 26 de maio, disponse a publicación no Diario Oficial de Galicia da ampliación da oferta de emprego público para 1998 (Resolución do 29 de abril de 1998, DOG do 24 de xuño) do persoal de administración e servicios.
Santiago de Compostela, 30 de outubro de 1998.
Darío Villanueva Prieto
Rector da Universidade de Santiago de Compostela
ANEXO I
Ampliación da oferta de emprego. Persoal funcionario. Ano 1998.
Grupo A: escala de técnicos de xestión 1 (OPE).
Grupo B: escala de xestión 1 (OPE).
Grupo C: escala administrativa 1 (OPE).
10723
RESOLUCIÓN do 4 de novembro de 1998, da Dirección Xeral de Xustiza e Administración Local, pola que se emprazan as partes interesadas no recurso contencioso-administrativo 02/0006277/1998 m.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/11/1998

En cumprimento do solicitado en escrito do 22 de outubro de 1998, polo presidente da Sección 2ª
da Sala do Contencioso-Administrativo do Tribunal Superior de Xustiza de Galicia, en recurso contencioso-administrativo 02/0006277/1998 m, interposto polo Concello da Illa de Arousa contra orde da Consellería de Xustiza, Interior e Relacións Laborais do 20 de maio de 1998 pola que se dictan as disposicións necesarias para facilita-lo reparto de cargas entre os concellos da Illa de Arousa e Vilanova de Arousa, resultantes do proceso segregador resolto mediante o Decreto 415/1996, do 21 de novembro da Xunta de Galicia, esta dirección xeral
ACORDA:
Primeiro.-Que de conformidade co artigo 61 da Lei reguladora da xurisdicción contencioso-administrativa, se lle remita o expediente administrativo ó mencionado órgano xurisdiccional.
Segundo.-Que de conformidade co artigo 64 da citada lei, segundo a redacción dada pola Lei 10/1992, do 30 de abril, sobre medidas urxentes de reforma procesual, este acordo debe serlles notificado de inmediato a cantos aparezan como interesados nel, emprazándoos para que poidan comparecer e constituírse en parte nos citados autos mediante procurador, con asistencia de letrado ou valéndose tan só de avogado con poder para o efecto, no prazo de nove días, incorporando as notificacións practicadas ó expediente, ó que se lle dá cumprimento con este escrito.
Santiago de Compostela, 4 de novembro de 1998.
José Antonio Álvarez Vidal
Director xeral de Xustiza e Administración Local
10377
RESOLUCIÓN do 3 de novembro de 1998, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da revisión salarial para o ano 1998 do convenio colectivo do sector de bebidas refrescantes e analcohólicas da provincia da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/11/1998

Visto o expediente da revisión salarial para o ano 1998 do convenio colectivo do sector de bebidas refrescantes e analcohólicas da provincia da Coruña, que tivo entrada nesta delegación provincial o día 28-10-1998, subscrito pola comisión paritaria do convenio colectivo, integrada pola representación da Asociación Provinical de Bebidas Refrescantes y Analcohólicas e das centrais sindicais UGT e CC.OO. o día 17-10-1998, de conformidade co disposto no artigo 90.2º e 3º da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 3 de novembro de 1998.
Mª Reyes Carabel Pedreira
Delegada provincial da Coruña
Reunión da comisión paritaria do convenio colectivo de bebidas refrescantes e analcohólicas da provincia da Coruña
Parte empresarial: José Landeira, Miguel Calderón Acero.
Parte social: Fernando Vázquez (UGT), Alfonso Quintana (CC.OO.).
Ás 11 horas do día 17 de setembro de 1998, nos locais da Asociación de Empresarios reúnense os membros da dita comisión, co fin de aproba-la revisión salarial pactada no convenio colectivo do ano 1997. Dado que o IPC previsto polo Goberno para o ano 1998 é do 2,1% e este foi o incremento pactado, procede aumenta-la táboa salarial nun 2,1%, o cal se fará efectivo con carácter retroactivo do 1 de xaneiro de 1998 e se reflectirá nas táboas anexas para engadirlle ó convenio colectivo.
Así mesmo, autorízase a Francisco J. González Outumuro para que proceda ó seu rexistro e publicación.
Sendo as 13.30 horas levántase a sesión e asínase esta acta en sinal de conformidade.
Convenio colectivo provincial de bebidas refrescantes e analcohólicas (táboas salariais 1998)
Categoría
Salario
Plus convenio
Salario anual
Peón
68.029
15.664
1.463.571
Subalterno
73.095
17.013
1.559.796
Axudante
77.730
16.753
1.625.421
Oficial de 2ª
82.537
15.555
1.679.556
Oficial de 1ª
86.652
15.722
1.743.786
Encargado grupo
95.747
15.136
1.871.421
Encargado sección
114.109
14.859
2.142.696
Encargado xeral
136.410
14.152
2.466.606
Plus de transporte 17.348 pesetas mes para tódalas categorías.
10465
RESOLUCIÓN do 17 de novembro de 1998 pola que se anuncia a adxudicación de dúas bolsas de colaboración en proxectos de investigación que se desenvolverán no Centro Ramón Piñeiro para a Investigación en Humanidades, convocadas por Orde do 23 de setembro de 1998 (DOG nº 200, do 15 de outubro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/11/1998

Con sustentación na proposta contida na acta da sesión celebrada o día 16 de novembro de 1998 pola comisión seleccionadora para a adxudicación de dúas bolsas de colaboración en proxectos de investigación que se desenvolverán no Centro Ramón Piñeiro para a Investigación en Humanidades, segundo a convocatoria anunciada pola Consellería de Educación e Ordenación Universitaria no DOG nº 200, do 15 de outubro de 1998, e de conformidade co establecido na base sexta da referida orde de convocatoria, esta consellería
RESOLVE:
Primeiro.-Conceder dúas bolsas de colaboración para os proxectos de investigación que se desenvolverán no Centro Ramón Piñeiro para a Investigación en Humanidades, segundo se detallan no anexo I a esta resolución.
Segundo.-De acordo co establecido na base segunda da convocatoria, a asignación mensual das bolsas ás que se refire a alínea anterior será de 122.000 pesetas mensuais, coa retención fiscal que corresponda, durante o período comprendido entre o 24 de novembro e o 31 de decembro de 1998.
Terceira.-Contra esta resolución poderá interpoñerse recurso ordinario, perante o conselleiro de Educación e Ordenación Universitaria, no prazo dun mes a partir do día seguinte ó da súa publicación.
Santiago de Compostela, 17 de novembro de 1998.
Manuel Regueiro Tenreiro
Director Xeral de Política Lingüística
ANEXO I
Apelidos e nome dos bolseiros/NIF.
Martínez Calvo, Mª Liliana, 33291241Y.
Rodríguez Pérez, Xoán Carlos, 34987872L.
10277
ORDE do 20 de novembro de 1998 pola que se recoñecen diversas escolas de navegación de lecer.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/11/1998

A Orde do 31 de xullo de 1998 desta consellería (DOG nº 164, do 25 de agosto de 1998), establece o mecanismo para o recoñecemento das escolas de navegación de lecer.
Solicitando o dito recoñecemento por diversos centros, logo de cumprido o procedemento establecido, procede recoñecelos e realiza-la súa inscrición.
Polo exposto
RESOLVE:
Artigo 1º
Recoñecer como escolas de navegación de lecer nas categorías que correspondan os seguintes centros:
Escola de Navegación de Lecer (ENAL).
-Real Club Náutico de A Coruña, co CIF G-15043581, sito na localidade da Coruña, inscrita co nº XGEN001.
Escola Básica de Navegación de Lecer (ENAL Básica)
-Rocío Gil Gómez. NIF 34578814-Q, sito na localidade de Vigo (Pontevedra), e con denominación comercial Cainosa, inscrita co nº XGEN002.
-José Miguel Villa Sánchez. NIF 32431693Z, sito na localidade de Sada (A Coruña), e con denominación comercial Cadenote, inscrita co nº XGEN003.
-Real Club Naútico de Vigo. CIF G.36612752, sito na localidade de Vigo (Pontevedra), inscrita co nº XGEN004.
Artigo 2º
Inscribi-las citadas escolas no Rexistro de Escolas de Navegación de Lecer da Dirección Xeral de Formación Pesqueira e Investigación.
Santiago de Compostela, 20 de novembro de 1998.
Amancio Landín Jaraiz
Conselleiro de Pesca, Marisqueo y Acuicultura
10229
DECRETO 324/1998, do 6 de novembro, polo que se acepta a cesión a título gratuíto dunha parcela sita no termo municipal de Padrón (A Coruña), feita a favor da Comunidade Autónoma de Galicia para a construcción da estación de autobuses.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/11/1998

A Comisión de Goberno do Concello de Padrón, en sesión celebrada o 15 de xuño de 1998, acordou a cesión á Xunta de Galicia dunha parcela para a construcción da estación de autobuses.
Conforme os artigos 17.1º da Lei 3/1985, do 12 de abril, do Patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Padrón (A Coruña) acordou a cesión, e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Acéptase a cesión gratuíta feita polo Concello de Padrón a favor da Comunidade Autónoma de Galicia dunha parcela situada no dito concello cunha superficie aproximada de 1.200,25 m. Estrema ó norte e ó oeste, parcela propiedade de Dolores Tarela Ote
ro; ó sur, rúa de nova apertura; ó leste, parcela propiedade de Unión Fenosa.
A dita parcela figura inscrita no Rexistro da Propiedade de Padrón, no tomo 635 do arquivo, libro 145 do Concello de Padrón, folio 23, predio nº 20.868, inscrición 1ª.
Artigo 2º
O inmoble cedido destinarase á construcción, pola Consellería de Política Territorial, Obras Públicas e Vivenda, da estación de autobuses.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
José Antonio Orza Fernández
Conselleiro de Economía e Facenda
10424
DECRETO 323/1998, do 6 de novembro, polo que se acepta a cesión a título gratuíto dun predio situado no termo municipal da Baña (A Coruña), feita a favor da Comunidade Autónoma de Galicia para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/11/1998

O Pleno da Corporación Municipal da Baña, en sesión celebrada o 25 de abril de 1998, acordou a cesión á Comunidade Autónoma de Galicia dun terreo de 2.677 m para a construcción dun centro de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello da Baña acordou a cesión, e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Acéptase, nos termos fixados no acordo do Pleno do Concello da Baña, a cesión gratuíta feita polo dito concello a favor da Comunidade Autónoma de Galicia dun terreo situado na Baña (A Coruña) dunha superficie aproximada de 2.677 m. Estrema ó norte, con grupo escolar; ó sur, con camiño público; ó leste, co resto da parcela, e ó oeste, con camiño público.
O dito predio figura inscrito no Rexistro da Propiedade de Negreira, no tomo 922 do arquivo, libro 163 do Concello da Baña, folio 11, predio nº 15.885, inscrición 2ª.
Artigo 2º
O inmoble cedido destinarase á construcción, pola Consellería de Educación e Ordenación Universitaria, dun centro de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documen
to público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
José Antonio Orza Fernández
Conselleiro de Economía e Facenda
10487
DECRETO 322/1998, do 6 de novembro, polo que se acepta a cesión a título gratuíto dun predio situado no termo municipal de Rois (A Coruña), feita a favor da Comunidade Autónoma de Galicia para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/11/1998

O Pleno da Corporación Municipal de Rois, en sesión celebrada o 20 de agosto de 1998, acordou a cesión á Comunidade Autónoma de Galicia dun terreo para a construcción dun centro de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor
dos gravames, cargas ou afeccións impostos sobre eles supere o seu valor intrínseco; aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Rois acordou a cesión, e logo de deliberación do Consello da Xunta de Galicia na súa reunión do día seis de novembro de mil novecentos noventa e oito,
DISPOÑO:
Artigo 1º
Acéptase, nos termos fixados no acordo do Pleno do Concello de Rois, a cesión gratuíta feita polo dito concello a favor da Comunidade Autónoma de Galicia do terreo situado no lugar de Rábada, municipio de Rois (A Coruña) dunha superficie aproximada de vinte áreas e corenta centiáreas. Estrema ó norte, Julio Gómez Carlés; ó sur, Elisa Vázquez Vázquez e outros; ó leste, Carmen Gómez Viturro, hoxe Concello de Rois; e ó oeste, camiño construído por concentración parcelaria.
O predio matriz figura inscrito no Rexistro da Propiedade de Padrón, no tomo 364 do arquivo, libro 88 do Concello de Rois, folio 17, predio nº 8.789, inscrición 3ª.
Artigo 2º
O inmoble cedido destinarase á construcción, pola Consellería de Educación e Ordenación Universitaria, dun centro de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
José Antonio Orza Fernández
Conselleiro de Economía e Facenda
10486
RESOLUCIÓN do 16 de outubro de 1998, da Delegación Provincial de Pontevedra, pola que se fai público o depósito da certificación da asemblea xeral extraordinaria de modificación dos estatutos da Asociación Provincial de Asesorías de Empresa (Aproasem) e así mesmo dos novos estatutos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/11/1998

De conformidade co disposto no artigo 4 do Real decreto 873/1977, do 22 de abril, de desenvolvemento da Lei 9/1977, do 1 de abril, e para os efectos previstos no mencionado real decreto, faise público que na Sección de Mediación, Arbitraxe e Conciliación desta delegación provincial, foron despositados a certificación da asemblea xeral extraordiaria de modificación dos estatutos da Asociación Provincial de Asesores de Empresa (Aproasem) e así mesmo os novos estatutos, que abarca os seguintes ámbitos:
Territorial: provincial.
Profesional: empresarios asesorías empresas.
Asinan a acta de constitución: Camilo Castro Silva e outros.
Os novos estatutos depositados poderán ser examinados por calquera persoa interesada.
Vigo, 16 de outubro de 1998.
Antonio Coello Bufill
Delegado provincial de Pontevedra
10173